Az első probléma, hogy egyik térképről a másikra másolsz át információt. Ezt mindegyik szolgáltatás ÁSZF-je tiltja, valamint az OSM licence is.

A második, hogy ha nem ellenőrzöd terepen, a hülyeség is átmegy. Rengeteg olyan elnevezés van, amiről tudjuk, hogy valamelyik térképen rajta van, a valóságban viszont sose volt.

OSM szemszögéből az a helyes irány, ha ilyenkor nyitsz egy jegyzetet, hogy „Valahol itt feltehetőleg X utca kéne legyen, felmérendő.” És akkor valaki ha arra jár, a valóságot tudja felmérni, és jogot se sért vele.
Illetve ahogy fentebb is szó volt róla, önkormányzati határozatok alapján térképezni is oké, bár emlékeim szerint láttunk már olyat, hogy határozat született, de sose táblázták ki.